Balatonföldvári Gyermekekért Alapítvány

8623 Balatonföldvár, Gábor Áron utca 1.

**Jegyzőkönyv**

Készült: A Balatonföldvári Gyermekekért Alapítvány kuratóriumának üléséről 2018. július 4-én 13:00 órától kezdődően a Calendula Gyógyszertár, 8617 Kőröshegy, Petőfi S. u. 102. szám alatti székhelyén

Jelen vannak: Bédayné Kádár Éva kuratóriumi elnök

Németh Judit kuratóriumi tag

Varga Éva kuratóriumi tag

Napirendi pontok:

1. Nyári napközivel kapcsolatos teendők
2. Egyebek

Bédayné Kádár Éva kuratóriumi elnök köszönti a megjelenteket, megállapítja, hogy a kuratórium tagjai teljes létszámban jelen vannak, így a kuratórium határozatképes. Varga Éva kuratóriumi tagot kéri fel a jegyzőkönyv vezetésére.

1. Német Judit jelzi, hogy a balatonföldvári általános iskola az idei évben is szervez nyári napközit az érdeklődő diákok számára. Az alapítvány a korábbi években részben vagy egészben átvállalta a szociálisan rászoruló nyári napközis gyermekek étkezési költségét

Konkrét kérelem még nem érkezett az alapítványhoz, de az idő rövidsége és a nyári szabadságolások miatt Német Judit javasolja egy feltételes határozat meghozatalát a szociális rászoruló gyermekek étkezési költségeinek átvállalásáról. A kuratórium tagjai a javaslatot egyhangúlag (3 igen, 0 nem, 0 tartózkodás) elfogadják, a támogatás odaítéléséről döntenek.

Fentiek szerint a kuratórium meghozta **14/2018.** számú határozatát, mely szerint a szociálisan rászoruló gyermekek nyári napközis étkezési költségéhez anyagi támogatást jóváhagy, melynek a kifizetésére az Alapítvány nevére szóló számla alapján kerül sor.

1. Az egyebek napirendi pontnál Bédayné Kádár Éva jelzi, hogy a Graph-Art Kft-től 2018. 06. 4-én levél érkezett az Alapítványhoz. Tájékoztatják az Alapítványt, hogy a Partneriskola program keretében 93.900 Ft. értékű, összesen 73 db könyvet adományoznak az Alapítvány részére. A balatonföldvári iskola részéről külön megkeresés nem érkezett, de nyilván az előző évek gyakorlatának megfelelően az Alapítvány közreműködésével kerülhetnek kiosztásra a könyvek a diákok részére. Bédayné Kádár Éva javasolja a kuratórium tagjainak, hogy az alapítvány vállálaljon részt ennek lebonyolításában. A kuratóriumi tagoknak nincs ellevetése. Miután jelen esetben pénzmozgás nincs, így erről külön határozat nem született.

Egyéb aktuális ügy nem lévén a napirendi pontok megbeszélése után Bédayné Kádár Éva megköszöni a részvételt és az ülést bezárja.

Kőröshegy, 2018. 07. 04.

Bédayné Kádár Éva Németh Judit Varga Éva

kuratóriumi elnök kuratóriumi tag kuratóriumi tag (jegyzőkönyv-vezető)